கேள்வி: சாம்பல் ரீபாக் - இனப்பெருக்கமும், நடத்தையும் பற்றி விளக்கவும்.
பதில்: சாம்பல் ரீபாக் மான்கள் தங்கள் பிராந்தியத்தின் எல்லையை சிறுநீர் கழித்தல், மலம் கழித்தல் ஆகியவற்றின் மூலம் வறையைறைக்கின்றன. நிமிர்ந்த தோரணையில் நிற்பது அல்லது நடப்பது மற்றும் கண்காணிப்பது ஆகியவற்றின் மூலம் அதன் பிரதேசத்தை பராமரிக்கிறன. இனப்பெருக்க காலத்தில் ஆண் மான்கள் மிகவும் ஆக்ரோசமாக மாறுகின்றன. சாம்பல் ரீபாக் மான்கள் பொதுவாக ஒரு ஆண் மானின் தலைமையில் 15 பெண் மான்கள் மற்றும் குட்டிகளைக் கொண்ட மந்தையாக உள்ளது. எனவே இந்த இனத்தின் ஆண் மான் பலமனைவி மணம் கொண்டதாக உள்ளது . சாம்பல் ராபாக் மான்கள் பருவகாலங்களில் இனப்பெருக்கம் செய்யும் இனச்சேர்க்கை சனவரி மற்றும் ஏப்ரல் மாதங்களுக்கு இடையில் நடைபெறுகிறது. பெண் மான்கள் சுமார் ஏழு மாதங்கள் கர்ப்பமாக இருந்து, வசந்த காலத்தின் பிற்பகுதியிலும் கோடைகாலத்திலும் ( தெற்கு அரைக்கோளம் நவம்பர் முதல் சனவரி வரை) ஒரு கன்றை ஈனும். இந்த இனம் தான் உண்ணும் உணவில் இருந்தே தனக்கு தேவையான நீர் சத்தைப் பெறுகிறது. எனவே இவை நீர் நிலைகளிலிருந்து வெகு தொலைவில் உள்ள உணவு ஆதாரங்களையும் பயன்படுத்த இயலும்.
கேள்வி: சாம்பல் ரீபாக் - பாதுகாப்பு நிலை பற்றி நீங்கள் என்ன அறிந்துள்ளீர்கள்?
பதில்: சாம்பல் ரீபாக் அச்சுறு நிலையை அண்மித்த இனம் உள்ளதாக பட்டியலிடப்பட்டுள்ளது. இவற்றின் எண்ணிக்கை பாதுகாக்கப்பட்ட பகுதிகளில் குறைந்தது 2,000 என்றும், பாதுகாப்பற்ற பகுதிகளில் 18,000 என்று இருக்கலாம் எனவும் மதிப்பிடப்பட்டுள்ளது. இந்த இனங்கள் வாழும் பகுதியில் விரிவாக கணக்கெடுக்கப்படாதது அல்லது மதிப்பீடுகள் கிடைக்காத காரணங்களால் இவற்றின் எண்ணிக்கை குறித்த நிச்சயமற்ற தன்மை உள்ளது.